ཞེས་པ་ནས་བཀག་པ། རིགས་བདག་གི་ཡུམ་མཱ་མ་ཀིའི་
གསང་གནས། ཞེས་སོགས་བསྒྱུར། སྔར་མཎྜལ་གྱི་སྐབས་ཕུལ་བའི་རིག་མ་ལ་བརྟེན་ནས་གསང་དབང་བསྐུར་
བར་མོས་ཀྱང་ཆོག་པས་དེ་ལྟར་ན། རིག་མ་སྟོང་བ་ཉིད་དུ་གྱུར། སྟོང་བའི་ངང་ལ
འི་ངང་ལས་ཧཱུཾ་ལས་གྲི་
གུག་ཧཱུཾ་གིས་མཚན་པ་ཡོངས་སུ་གྱུར་པ་ལས། ཡུམ་རོ་ལངས་མ་སྔོན་མོ་གྲི་ མ་སྔོན་མོ་གྲི་གུག་དང་ཐོན་
པ་འཛིན་པར་གྱུར། ཡབ་ཀྱི་གསང་གནས་མི་དམིགས་པའི་ངང་ལས་ཧཱུཾ་ལས་བྱུང་བའི་
རྡོ་རྗེ་སྔོན་པོ་རྩེ་ལྔ་པ། ཨོྃ་ལས་བྱུང་བའི་ནོར་བུ་བུ་ག་ཕཊ་ཀྱིས་བཀག་པ། ཡུམ་གྱི་གསང་
གནས་མི་དམིགས་པའི་ངང་ལས་ཧཱུཾ་ལས་བྱུང་བའི་པདྨ་དམར་པོ་འདབ་མ་བརྒྱད་པ། ཨཱཿ ལས་
བྱུང་བའི་ཟེ་འབྲུ་བུ་ག་ཕཊ་ཀྱིས་བཀག་པ། ཨོཾ་སརྦ་ཏ་ཐཱ་ག་ཏ་ཨ་ནུ་རཱ་ག་ན་བཛྲ་སྭ་བྷཱ་ཝ་
ཨཏྨ་ཀོ྅་ཧཾ། ཡབ་ཡུམ་སྙོམས་པར་ཞུགས་པའི་དགའ་བའི་སྒྲས། སངས་རྒྱས་ཡབ་ཡུམ་
46

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
དཔག་ཏུ་མེད་པ་སྤྱན་དྲངས། སྤྱི་བོ་ནས་ཞུགས། བྱང་ཆུབ་ཀྱི་སེམས་སུ་ཞུ་བ་རྡོ་རྗེ་ནོར་
བུའི་ནང་དུ་བསྐྱེད་པ་བརྟན་པར་བྱས། བཏུང་བ་རིན་ཆེན་འདི་ཡིས་ནི། ། རྡོ་རྗེ་ཡི་ནི་
ལུས་སྒྲུབ་པར། ། བུ་ཁྱོད་ཀྱིས་ནི་ཤེས་ཀྱིས་ལ། ། ཡིད་ལས་བྱུང་བའི་ཆུ་འཐུངས་ཤིག ། ཨ་
ཧོ་མ་ཧཱ་སུ་ཁ།
སླར་ཡང་ཡུམ་གྱིས་རང་གི་པདྨར་གནས་པའི་ལྷ་རྣམས་ཞུ་བའི་བདུད་རྩི།
བཏུང་བ་རིན་ཆེན་ཞེས་པ་ནས་སུ་ཁ། གསང་རྫས་དངོས་སུ་ཡོད་ན་ནང་མཆོད་ལྟར་བྱིན་གྱིས་བརླབས་
ཏེ་ཤིས་བརྗོད་བྱ། བཏུང་བ་རིན་ཆེན་ཞེས་པ་ནས་སུ་ཁ། དེ་ལྟར་བླ་མ་ཡབ་ཡུམ་གྱིས་བྱིན་པའི་
བྱང་སེམས་དཀར་དམར་མྱང་བ་ལས་བདེ་བ་ཆེན་པོ་སྐྱེ་ལ། བདེ་བ་དེས་སྟོང་པ་ངེས་པའི་
བདེ་སྟོང་དབྱེར་མེད་དེ་ཉིད་གསང་དབང་གི་དངོས་གཞི་ཡིན་ནོ། ། མིག་དར་བསལ། ཁྱོད་
ཀྱིས་དཀྱིལ་འཁོར་བཞི་ལས་ཀུན་རྫོབ་བྱང་ཆུབ་ཀྱི་སེམས་ཀྱི་དཀྱིལ་འཁོར་དུ་རྫས་གསང་
བ་ལས་བྱུང་བའི་དབང་ལ་གསང་བའི་དབང་སྐུར་བ་ཞེས་བཤད་པ་དེ་ཐོབ། ཐུན་མོང་བ་
ངག་གི་དྲི་མ་རྫུན་དུ་སྨྲ་བ་སོགས་སྔར་བསགས་འདག་ཅིང་ཕྱི་མ་སྡོམ་པ་དང་། ཐུན་མོང་
མ་ཡིན་པ་རླུང་ལ་ངག་ཏུ་གསུངས་པའི་དྲི་མ་རླུང་སྔགས་སོ་སོར་སྣང་ཞིང་ཞེན་པའི་དྲི་
མ་འཁྲུད་པས་ན་གསུང་རྡོ་རྗེ་སྦྱོང་། ཀུན་རྫོབ་སྒྱུ་མའི་སྐུའི་རང་བཞིན་ཅན་གྱི་རྡོ་རྗེའི་སྐུ་
བདག་བྱིན་གྱིས་རླབས་པ་བསྒོམ་པ་ལ་དབང་བར་བྱས། འབྲས་བུ་ལོངས་སྤྱོད་རྫོགས་པའི་
སྐུ་འགྲུབ་པའི་ནུས་པ་ཁྱད་པར་ཅན་བཞག་གོ །
ཤེར་དབང་གི་དོན་དུ་མཎྜལ་དབུལ། བྱང་ཆུབ་རྡོ་རྗེ་ཞེས་པ་ནས་སྩོལ། ཞེས་ལན་གསུམ། མིག་དར་
བཅིང་། གཟུངས་མ་ཡིད་འོང་འདི་དེ་ནི། ། བསྟེན་བྱར་སངས་རྒྱས་རྣམས་ཀྱིས་བརྟགས། །
རྡོ་རྗེ་རྗེས་ཆགས་སྦྱོར་བ་ཡིས། ། བདེ་བ་དམ་པ་མྱང་བར་གྱིས། ། ཐབས་གཞན་གྱིས་ནི་
སངས་རྒྱས་མིན། ། འགྲོ་གསུམ་འདི་ཡང་དག་པ་ཡིན། ། དེ་བས་འཁོར་བར་སྦྱོར་བྲལ་
ནི༑ ༑ ཁྱོད་ཀྱི་ནམ་ཡང་མ་བྱེད་ཅིག ། འདི་དེ་སངས་རྒྱས་ཐམས་ཅད་ཀྱི། ། རིག་མའི་
བརྟུལ་ཞུགས་བླ་ན་མེད། ། རྨོངས་པ་གང་ཞིག་འདའ་བྱེད་པ། ། དེ་ལ་མཆོག་གི་དངོས
གྲུབ་མེད། ། ཅེས་གསུངས་ཤིང་ཤེས་རབ་མ་གཏད་པས། རིག་མ་དེས་ཀྱང་ཙན་དན་དང་
47

ཡི་དམ་རྣམས་ཀྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
གུར་ཀུམ་ལ་སོགས་པས་བྱུགས་ཤིང་། ཤིན་ཏུ་དྲི་ཞིམ་པའི་མེ་ཏོག་གི་ཕྲེང་བས་བརྒྱན་ཏེ་
གོས་མེད་པར་པདྨ་རབ་ཏུ་རྒྱས་པ་གསལ་བོར་སྟོན་ཅིང་། དྲི་ཆེན་དྲི་ཆུ་བཟའ་བ་དང་། །
ཁྲག་དང་ཁུ་བ་དེ་བཞིན་ཤ ། བུད་མེད་གུས་མཆོག་དེ་བཞིན་དུ། ། བྷ་ག་པདྨར་ཙུམ་པ་
ནི། ། བུ་ཁྱོད་སྤྲོ་བ་ཡིན་ནམ་ཅི། ། ཇི་ལྟར་བདེ་བར་བུས་སྨྲོས་ཤིག ། ཅེས་འདྲི་བ་ལ། དྲི་
ཆེན་དྲི་ཆུ་སོགས་བཟའ་བ། ། ལྷ་མོ་ཅི་ཕྱིར་བདག་མི་སྤྲོ། ། བུད་མེད་རྣམས་ལ་རྟག་གུས་
བྱ། ། བྷ་ག་ཉིད་ལ་ཙུམ་པ་ནི། ། ཞེས་བརྗོད་པས་ལྷ་མོ་དེ་དགྱེས་ནས། ཨེ་མ་བདག་གི་པདྨ་
འདི། ། བདེ་བ་ཀུན་དང་ཡང་དག་ལྡན། ། གང་ཞིག་ཆོ་གས་བསྟེན་བྱེད་པ། ། དེ་ཡི་མདུན་
ན་བདག་གནས་སོ། ། སངས་རྒྱས་མཉེས་པ་ལ་སོགས་པ། ། པདྨར་བྱ་བ་ཇི་བཞིན་གྱིས། །
བདེ་ཆེན་རྒྱལ་པོ་རང་ཉིད་ནི། ། འདི་ཉིད་དུ་ནི་རྟག་ཏུ་བཞུགས། ། བྷ་ཛ་མོཀྵ་ཧོཿ ཞེས་
གསུང་བར་གྱུར། རང་ཉིད་ཧཱུཾ་ལས་རྡོ་རྗེ་ཧཱུཾ་གིས་མཚན་པ་ཡོངས་སུ་གྱུར་པ་ལས་དཔལ་
རྡོ་རྗེ་འཇིགས་བྱེད་ཞལ་དགུ་ཕྱག་སོ་བཞི་ཞབས་བཅུ་དྲུག་པའི་རྣམ་པ་ཅན་དུ་གསལ་
བར་གྱུར། རིག་མ་སྟོང་བ་ཉིད་དུ་གྱུར། སྟོང་པའི་ངང་ལས་ཧཱུཾ་ལས་གྲི་གུག་ཧཱུཾ་གིས་མཚན་
པ་ཡོངས་སུ་གྱུར་པ་ལས། ཡུམ་རོ་ལངས་མ་སྔོན་མོ་གྲི་གུག་དང་ཐོད་པ་འཛིན་པར་གྱུར།
རང་གི་གསང་གནས་མི་དམིགས་པའི་ངང་ལས་ཧཱུཾ་ལས་བྱུང་བའི་རྡོ་རྗེ་ཞེས་པ་ནས་ནོར་བུ
།་ཕཊ་ཀྱིས་བཀག་པ། ཡུམ་གྱི་གསང་གནས་ཞེས་པ་ནས་ཟེ་འབྲུ་བུ་ག་ཕཊ་ཀྱིས་བཀག་
པ༑ བཅུ་གསུམ་མའི་དཀྱིལ་ཆོག་ལྟར་རྣལ་འབྱོར་བ་ཡིས་ཇི་སྲིད་དུ། ཞེས་སོགས་བརྗོད་ཀྱང་འགལ་བ་མེད།
ཨོཾ་སརྦ་ཞེས་པ་ནས་ཨཏྨ་ཀོ྅་ཧཾ། རང་ཡབ་ཡུམ་སྙོམས་པར་ཞུགས་པའི་བྱང་ཆུབ་ཀྱི་སེམས་
་ནས་མགྲིན་པར་སླེབ་པ་ན་དགའ་བ། མགྲིན་པ་ནས་སྙིང་གར་སླེབ་པ་ན
དགའ། སྙིང་ག་ནས་ལྟེ་བར་སླེབ་པ་ན་ཁྱད་དགའ། ལྟེ་བ་ནས་གསང་གནས་ཀྱི་རྩེར་སླེབ་
ཐ་པ་ན་མཆོག་
པ་ན་ལྷན་ཅིག་སྐྱེས་པའི་དགའ་བ་སྐྱེས། བདེ་སྟོང་དབྱེར་མེད་ཀྱི་ལྷན་སྐྱེས་ཀྱི་དགའ་བ་
ནི་དབང་གསུམ་པའི་ངོ་བོ་ཡིན་ནོ། ། མིག་དར་བསལ། ཁྱོད་ཀྱིས་བྷ་གའི་དཀྱིལ་འཁོར་དུ་
ཤེས་རབ་མ་ལ་བརྟེན་ནས་ཐོབ་པའི་དབང་ལ་ཤེས་རབ་ཡེ་ཤེས་ཀྱི་དབང་ཞེས་བཤད་པ་དེ་
48

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
ཐོབ།
ཐུན་མོང་བ་ཡིད་ཀྱི་དྲི་མ་བརྣབ་སེམས་ལ་སོགས་པ་སྔར་བསགས་འདག་ཅིང་ཕྱི་མ་
སྡོམ།
ཐུན་མོང་མ་ཡིན་པ་གང་སྣང་ཀུན་བདེ་སྟོང་དབྱེར་མེད་དུ་འཆར་བ་ལ་སྒྲིབ་པའི་དྲི་
མ་འཁྲུད་པས་ཡིད་དག་པར་བྱེད། འོད་གསལ་ཕྱག་རྒྱ་ཆེན་པོ་སྒོམ་པ་ལ་དབང་བར་བྱས།
འབྲས་བུ་ཆོས་ཀྱི་སྐུ་མངོན་དུ་འགྱུར་བའི་ནུས་པ་ཁྱད་པར་ཅན་འཇོག་གོ །
དབང་བཞི་བའི་དོན་དུ་མཎྜལ་དབུལ། ཁྱོད་ཞབས་པདྨོའི་བཀའ་དྲིན་གྱིས། ། གཙོ་བོ་དབང་
བསྐུར་རྣམ་གསུམ་ཐོབ། །དེ་རིང་རིན་ཆེན་བཞི་པ་ཡང་། ། བཀའ་དྲིན་གྱིས་ནི་བསྐྱབ་
གཉིས་ཀྱི་ལུས་འདོད་ལྷ་ཡབ་ཡུམ་དུ་སྣང་བཞིན་པའི་དུས་ན་སེམས་ལྷན་
ས་པའི་
ཏུ་གསོལ། ། ལན་གསུམ། ཁྱོད་ཀྱིས་དབང་གསུམ་པ་ཐོབ་པའི་སྐབས་སུ་རང་དང་རིག་མ་
དགའ་བས་དེ་ཁོ་ན་ཉིད་ཀྱི་དོན་ངེས་པ་གཉིས་མཉམ་དུ་ཡོད་པ་དེ་བཞིན་དུ། དོན་འདི་
གོམས་པར་བྱས་པ་ལས་མཐར་རླུང་སེམས་ཙམ་ལས་གྲུབ་པའི་ལོངས་སྤྱོད་རྗོགས་པའི་སྐུ་
རང་སྣང་གི་རིག་མ་དང་ཁ་སྦྱོར་བའི་ལུས་ཅན་དང་། དེའི་དུས་ཉིད་ན་ཐུགས་ལྷན་ཅིག་
སྐྱེས་བའི་དགའ་བ་དང་། སྟོང་བ་ཉིད་གཉིས་རོ་གཅིག་ཏུ་ཞུགས་པའི་འོད་གསལ་ཐམས་
ཅད་སྟོང་བ་གཉིས་ངོ་བོ་དབྱེར་མེད་པའི་གཉིས་སུ་མེད་པའི་ཡེ་ཤེས་ཟུང་འཇུག་གི་གོ་
འཕང་མངོན་དུ་བྱེད་དེ་དེ་ནི་ཐོབ་བྱ་དོན་གྱི་དབང་བཞི་བ་ཡིན་ནོ། །
མཆོག་ཏུ་གསང་བ་དམ་པ་ཡི། ། དཀྱིལ་འཁོར་མཐོང་ཞིང་ཞུགས་པས་ན། ། སྡིག་
པ་ཀུན་ལས་རྣམ་གྲོལ་བར། ། དེ་རིང་ཁྱེད་རྣམས་ལེགས་པར་གནས། ། བདེ་ཆེན་ཐེག་
པ་འདི་ལ་ནི། ། ཕྱིན་ཆད་འཆི་བ་ཁྱོད་ལ་མེད། ། མི་ཚུགས་པ་དང་མ་བཅིང་བར། ། གང་
ལའང་འཇིགས་མེད་དགའ་བར་གྱིས། ། སྲིད་པ་ཤིན་ཏུ་ཞི་བྱའི་ཕྱིར། ། སྲིད་པའི་ངན་
འགྲོ་ལས་ཁྱོད་འདས། ། སྲིད་པ་ཤིན་ཏུ་གྲུབ་པའི་ཕྱིར། ། སྟོན་པའི་མཆོག་ཏུ་ཡང་དག་
འགྱུར། ། དངོས་གྲུབ་དམ་ཚིག་སྡོམ་པ་འདི། ། ཁྱོད་ཀྱིས་རྟག་ཏུ་བསྲུང་བྱ་སྟེ། ། སངས་
རྒྱས་ཀུན་གྱིས་མཐུན་པར་གསུངས། ། མཆོག་ཏུ་རྟག་པའི་བཀའ་ཡིན་ནོ། ། སློབ་དཔོན་
སྨད་པར་མི་བྱ་སྟེ། ། བདེ་གཤེགས་བཀའ་ལས་འདའ་མི་བྱ། ། དེ་བཞིན་ཁྲོས་ནས་སྤུན་
49

ཡི་དམ་རྣམས་ཀྱི་སྒྲུབ་ཐབས་དང་བདག་འཇུག་སོགས་ཀྱི་སྐོར།
རྣམས་ལ། ། ཉེས་པ་བརྗོད་པར་མི་བྱའོ། ། སེམས་ཅན་རྣམས་ལ་བྱམས་པའི་སེམས། ། ནམ་
ཡང་ངེས་པར་སྤང་མི་བྱ། ། བྱང་ཆུབ་སེམས་ནི་དོར་མི་བྱ། ། རང་གཞན་ཆོས་ལ་མི་སྨད་
དོ། ། ཡོངས་སུ་མ་སྨིན་སེམས་ཅན་ལ། ། གསང་བ་ཉིད་ནི་བསྟན་མི་བྱ། ། བདག་ཉིད་ཕུང་
བོ་སྨད་མི་བྱ། ། ཆོས་རྣམས་ངོ་བོ་སུན་མི་དབྱུང་། ། གདུག་པའི་བྱམས་པ་རྟག་ཏུ་སྤང་། །
ཆོས་ལ་ཚད་གཟུང་མི་བྱའོ། ། དད་ལྡན་སེམས་ཅན་བསླུ་མི་བྱ། ། རྟག་ཏུ་དམ་ཚིག་བསྟན་
པར་བྱ། ། ཤེས་རབ་རང་བཞིན་བུད་མེད་རྣམས། ། སྐྱོན་གྱིས་ཉེས་པ་མི་བརྗོད་དོ། ། རྣལ་
འབྱོར་སློང་མོས་མི་རྒྱུ་ཞིང་། ། རྣལ་འབྱོར་སྤང་བར་མི་བྱ་སྟེ། ། རྟག་པར་རྒྱུན་དུ་གསང་
སྔགས་བཟླས། ། རྟག་ཏུ་དམ་ཚིག་ལ་སོགས་བསྟེན། ། གལ་ཏེ་བླ་མ་སྨོན་དེ་བཞིན། ། དམ་
ཚིག་བག་མེད་པར་གྱུར་ན། ། དེ་ཚེ་དཀྱིལ་འཁོར་ངེས་བྲིས་ལ། ། བདེ་གཤེགས་རྣམས་
ལ་སྡིག་པ་བཤགས། ། དེང་ཁྱོད་སྐྱེ་བ་འབྲས་བུར་བཅས། ། གང་ཕྱིར་འདི་ལ་ལེགས་པར་
གནས། ། དམ་ཚིག་ལྷ་རྣམས་དང་མཉམ་པར། ། གནས་པར་འགྱུར་བ་ཐེ་ཚོམ་མེད། །
སངས་རྒྱས་རྡོ་རྗེ་ཅན་བཅས་པ། ། ཀུན་གྱིས་ཚེ་ལྡན་དེང་དབང་བསྐུར། ། ཁམས་གསུམ་
པ་ཡི་རྒྱལ་པོ་ཆེ། ། རྒྱལ་སྲིད་བདག་པོར་བསྟན་པ་ཡིན། ། དེ་རིང་བདུད་ལས་རྣམ་པར་
རྒྱལ། ། གྲོང་ཁྱེར་མཆོག་ཏུ་རབ་ཞུགས་སོ། ། དེ་རིང་ཁྱོད་ཀྱིས་སངས་རྒྱས་ཉིད། ། ཐོབ་
པ་འདི་ལ་ཐེ་ཚོམ་མེད། ། འདི་ལྟར་ཡིད་ནི་རབ་དང་རྡོ་རྗེ་ཉིད་དུ་གྱིས། ། རང་གིས་དམ་
ཚིག་མི་ཟད་བདེ་སྟེར་བསྟེན་པར་གྱིས། ། དེ་རིང་འགྲོ་བ་བདེ་མྱུར་རྡོ་རྗེ་སེམས་དཔའ་
དང་། ། མཚུངས་པའི་རྟག་པ་ཉིད་དུ་ཁྱེར་རྣམས་ཕྱིན་པར་གྱུར། ། གཙོ་བོས་ཇི་ལྟར་བཀའ་
བསྒོ་བའི། ། གསུང་ནི་དེ་ལྟར་བདག་གིས་བགྱི། ། ལན་གསུམ། དེ་དག་གིས་དོན་དམ་པ་བྱང་
ཆུབ་ཀྱི་སེམས་ཀྱི་དཀྱིལ་འཁོར་དུ་དབང་བཞི་བ་ཚིག་དབང་རིན་པོ་ཆེ་ཐོབ། ལུས་ངག་
ཡིད་གསུམ་གྱི་སྒྲིབ་པའི་བག་ཆགས་འཁྲུད་པའི་ནུས་པ་བཞག བདེན་གཉིས་དབྱེར་མེད་
ཟུང་འཇུག་གི་རྫོགས་རིམ་སྒོམ་པ་སོགས་ལ་དབང་བར་བྱས། འབྲས་བུ་ཟུང་འཇུག་རྡོ་
རྗེ་འཆང་གི་སྐུ་མངོན་དུ་འགྱུར་བའི་སྐལ་བ་ཅན་དུ་བྱས་སོ། ། གཏང་རག་གི་མཎྜལ་རྒྱས་པར་
50

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
དབུལ། རང་ཉིད་སླར་ཡང་གཙོ་བོ་དང་ཐ་མི་དད་པར་མོས། མགོན་ཆོས་སོགས་ཆོས་སྐྱོང་གི་གཏོར་འབུལ་བྱེད་ན་
སྐབས་འདིར་བྱ།
གཏང་རག་གི་མཆོད་པ་ཆུ་བཞི་ཉེར་སྤྱོད་རོལ་མོ་འདོད་ཡོན་ལྔ་དང་བཅས་པ་བྱིན་གྱིས་བརླབས་
ལ༑ དག་ཅིང་དྲི་མེད་ཅེས་སོགས་སོ་སོའི་ཚིགས་བཅད་དང་བཅས་པའམ། ཡང་ན་སྔགས་ཙམ་གྱིས་ཕུལ།
ནང་མཆོད། བསྟོད་པ། སྨོན་ལམ། ཡིག་བརྒྱ་དང་བཟོད་གསོལ། བདག་ལ་དངོས་གྲུབ་ཞེས་པ་ནས། དངོས
གྲུབ་བླ་ན་མེད་པ་སྩོལ། ། བདག་འཇུག་ཉིན་མང་བོར་བྱེད་ན་ཉིན་དང་པོ་རྣམས་ལ་མཚམས་འདིར་ཤིས་
བརྗོད་བྱས་ཏེ་ཐུན་མཚམས་ལ་འཇུག ཉིན་ཐ་མར་དངོས་གྲུབ་བླ་ན་མེད་པ་སྩོལ། ཞེས་པའི་མཇུག་ཏུ། རང་ཉིད་
གཙོ་བོ་ལས་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་པའི་རྣམ་པར་ལོགས་སུ་ཕྱེ་བར་མོས་ནས། འདིར་ནི་
གཟུགས་དང་ལྷན་ཅིག་ཏུ། ཞེས་པ་ནས་སྩལ་དུ་གསོལ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་དམ་ཚིག་
པ་དང་ཡེ་ཤེས་པའི་དཀྱིལ་འཁོར་རས་བྲིས་ལ་བརྟན་བཞུགས་བྱས་ཏེ་ཤིས་བརྗོད་ཀྱིས་མཐའ་བརྒྱན་པར་བྱའོ། །
སྨད་རྒྱུད་པའི་ཕྱག་བཞེས་ལ་རང་ཉིད་གཙོ་བོ་ལས་ལོགས་སུ་ཕྱེ་བར་མོས་རྗེས་རྟེན་དང་བརྟེན་པའི་དཀྱིལ་འཁོར་
འོད་དུ་ཞུ་ནས་རས་བྲིས་ཀྱི་རྣམ་པར་གྱུར་པར་བསམ་པ་ཡིན་ཞིང་། འདིར་མགོ་མཇུག་ཀུན་ཏུ་རྒྱུད་སྟོད་ཀྱི་ཕྱག་
ལེན་གྱི་འགྲོས་དང་མཐུན་པའི་ལུགས་སུ་བཀོད་པ་ཡིན་པས། ཆོ་གའི་གཞུང་གི་འགྲོས་འདི་བཞིན་ལ། རྒྱུད་སྟོད་
སྨད་ཀྱི་ཕྱག་བཞེས་མི་འདྲ་བའི་རིམ་པ་གང་ཡོད་རང་རང་གི་ཕྱག་སྲོལ་ལྟར་མ་འདྲེས་པར་ཤེས་པར་བྱས་ནས་
ལག་ལེན་བྱེད་པ་གལ་ཆེའོ། ། ཞེས་དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་བདག་འཇུག་གི་ཆོག་སྒྲིགས་
འདི་ནི། རང་གི་སློབ་མ་རྣམ་དཔྱོད་དང་ལྡན་པ་འགའ་ཞིག་ནས་བསྐུལ་ཞིང་། ལམ་འདིའི་རྣལ་འབྱོར་ལྷུར་ལེན་
པ་མང་པོ་ལ་ཕན་པར་མཐོང་སྟེ། པཎ་ཆེན་ཆོས་ཀྱི་རྒྱལ་པོ་དང་། ཐམས་ཅད་མཁྱེན་པ་བློ་བཟང་བསྐལ་བཟང་རྒྱ་
མཚོ། འཇམ་པའི་དབྱངས་བསྟན་པའི་སྒྲོན་མེ། རྡོ་རྗེ་འཆང་དཀོན་མཆོག་རྒྱལ་མཚན་རྣམས་ཀྱིས་མཛད་པའི་
དཀྱིལ་ཆོག་རྣམས་གུང་བསྒྲིགས་ཏེ། དགོངས་པ་གཅིག་ཏུ་དྲིལ་བའི་ལུགས་སུ་བྱས་ནས་ངག་འདོན་བཀླག་ཆོག་
གི་ཚུལ་དུ ༧ བཙུན་གཟུགས་བློ་བཟང་འཕྲིན་ལས་ཀྱིས་སུག་བྲིས་སུ་བགྱིས་པའི་དགེ་བས་འགྲོ་བ་མཐའ་དག་
འཇམ་དཔལ་ཞི་ཁྲོས་འབྲལ་བ་མེད་པར་རྗེས་སུ་བཟུང་སྟེ་གསང་ཆེན་ཟབ་མོའི་ལམ་ལ་བདེ་བླག་ཏུ་འཇུག་པར་
གྱུར་ཅིག ། ཨོཾ་སྭ་སྟི། རྨད་བྱུང་དགེ་བཅུའི་མཚན་མ་འབུམ་བཀྲ་བའི། ། དཔལ་ལྡན་རྔ་ཡུལ་ཆོས་ཀྱི་སྡེ་ཆེན་པོ། །
ལེགས་བཤད་སྨྲ་བའི་གླི